
NÁVRHY
Výbor pre zamestnanosť a sociálne veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
–	so zreteľom na výročnú správu Európskeho dvora audítorov o plnení rozpočtu EÚ za rozpočtový rok 2022,
–	so zreteľom na výročnú správu Európskeho dvora audítorov o agentúrach EÚ za rozpočtový rok 2022,
–	so zreteľom na konsolidovanú výročnú správu o činnosti Európskej nadácie pre odborné vzdelávanie za rok 2022,
1.	vyjadruje spokojnosť s tým, že Európsky dvor audítorov (ďalej len „Dvor audítorov“) vyhlásil, že operácie súvisiace s ročnou účtovnou závierkou Európskej nadácie pre odborné vzdelávanie (ďalej len „nadácia“) za rozpočtový rok 2022 sú zákonné a správne a že jej finančná situácia k 31. decembru 2022 je náležite vyjadrená;
2.	víta činnosti nadácie, ktoré pomáhajú partnerským krajinám Únie využiť potenciál ich ľudského kapitálu a zlepšiť vyhliadky ich občanov na zamestnanie prostredníctvom reformy systémov vzdelávania, odbornej prípravy, zručností a trhu práce v rámci politík Únie v oblasti vonkajších vzťahov;
3.	víta najmä novú koncepciu nadácie, a to podnikateľské centrá excelentnosti odborného vzdelávania a prípravy (CoVE), ktoré boli vyvinuté s cieľom prispieť k medzinárodnej diskusii v komunite podnikateľského vzdelávania a inšpirovať strediská odbornej prípravy, aby lepšie reagovali na meniace sa potreby občanov, hospodárstiev a spoločností;
4.	víta, že rozpočet nadácie na rozpočtový rok 2022 sa zvýšil na 25 miliónov EUR (21 miliónov EUR v roku 2021)[footnoteRef:1]; vyjadruje spokojnosť s tým, že rozpočet nadácie na rok 2022 sa splnil na 97,7 %; zdôrazňuje, že treba naďalej zabezpečovať primerané ľudské a finančné zdroje, ktoré nadácii umožnia, aby plnila svoj mandát a pokračovala v plnení svojho pracovného programu s veľmi vysokou mierou dokončenia činností; [1:  Tieto rozpočtové údaje boli prevzaté z výročnej správy Európskeho dvora audítorov o agentúrach EÚ za rozpočtový rok 2022 a vychádzajú z celkových platobných rozpočtových prostriedkov dostupných počas rozpočtového roka.] 

5.	víta, že napriek rozpočtovej kríze spôsobenej infláciou a cenami za verejnoprospešné služby v roku 2022 dokázala nadácia efektívne spravovať svoje výdavky, zaviesť opatrenia na úsporu nákladov a zmeniť priority bez toho, aby sa výrazne narušil jej pracovný program;
6.	zdôrazňuje význam práce nadácie a jej pridanej hodnoty v oblasti jej odbornej pôsobnosti; uznáva, že ciele a činnosti nadácie sú úzko prepojené s politikami a činnosťami EÚ v oblasti odborného vzdelávania a prípravy, ľudského rozvoja, zručností a migrácie; víta pokračujúcu spoluprácu nadácie a spoločné využívanie zdrojov s inými agentúrami, najmä so strediskom Cedefop a s nadáciou Eurofound, čo umožňuje významnú výmenu poznatkov;
7.	so znepokojením konštatuje, že Dvor audítorov informoval o nedostatkoch v dvoch postupoch verejného obstarávania, najmä pokiaľ ide o zákonnosť a správnosť operácií, ktoré súvisia s nedostatočnou finančnou solventnosťou uchádzačov navrhnutých nadáciou; vyzýva nadáciu, aby ďalej zlepšila svoje postupy verejného obstarávania, pričom by mala zabezpečiť plný súlad s platnými pravidlami, tak, aby sa zaistilo, že sa pri týchto postupoch bude dosahovať čo najlepší pomer medzi kvalitou a cenou, a to najmä zjednodušením svojej metodiky, a aby s príslušnými útvarmi Komisie prediskutovala možné alternatívne metódy na realizáciu činností v partnerských krajinách nadácie;
8.	oceňuje, že nadácia vypracovala organizačný plán na zlepšenie energetickej efektívnosti a klimatickej neutrality svojich operácií;
9.	na základe dostupných údajov odporúča udeliť riaditeľke Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2022. 


PRÍLOHA: SUBJEKTY ALEBO OSOBY,
KTORÉ SPRAVODAJKYNI VÝBORU POŽIADANÉHO O STANOVISKO POSKYTLI INFORMÁCIE
<FootprintIntro>Spravodajkyňa na vlastnú zodpovednosť vyhlasuje, že informácie jej neposkytol žiadny subjekt ani osoba, ktoré treba uviesť v tejto prílohe podľa článku 8 prílohy I k rokovaciemu poriadku.</FootprintIntro>

